На основу члана 6. став 1. Закона о техничким захтевима за производе и оцењивању усаглашености („Службени гласник РС”, број 36/09),

Министар привреде доноси

ПРАВИЛНИК О OБЕЛЕЖАВАЊУ ПРОИЗВОДА ОД КРИСТАЛНОГ СТАКЛА

        Предмет
Члан 1.

Овим правилником прописују се захтеви за обележавање производа од кристалног стакла, као и захтеви за одређивање хемијских и физичких својстава врста кристалног стакла у погледу обележавања у складу са овим правилником.

        Дефиниције  
Члан 2.

Поједини изрази употребљени у овом правилнику имају следеће значење:
1) испорука на тржишту је свако чињење доступним кристалног стакла на тржишту Републике Србије ради дистрибуције, потрошње или употребе, са или без накнаде; 
2) испоручилац је произвођач, заступник, увозник или дистрибутер;
Други изрази употребљени у овом правилнику, који нису дефинисани у ставу 1. овог члана, имају значење дефинисано законима којима се уређују технички захтеви за производе и оцењивање усаглашености, трговина и заштита потрошача.
Примена
Члан 3.

Оваj правилник се примењује на производе од кристалног стакла који се употребљавају за столом, у кухињи, за тоалетне сврхе, у канцеларијама, за украшавање и сличне сврхе, укључујући и производе од кристалног стакла који су наведени у одговарајућом делу прописа којим се утврђује номенклатура царинске тарифе.
Ако су захтеви за производе од кристалног стакла на које се примењује овај правилник потпуно или делимично утврђени другим посебним прописима, на такве захтеве примењују се ти посебни прописи. 





Опис и својства производа од кристалног стакла 
Члан 4.

Приликом испоруке на тржиште производа од кристалног стакла на који се примењује овај правилник, описи наведени у колони б) Прилога 1 - Врсте кристалног стакла (у даљем тексту: Прилог 1), који је одштампан уз овај правилник и чини његов саставни део, могу се користити само ако такви описи одговарају својствима тог производа наведеним у колонама од г) до е) Прилога 1.

Оглашавање производа од кристалног стакла 
Члан 5.

Оглашавање производа од кристалног стакла на које се примењује овај правилник се усклађује са одредбама овог правилника.

Обележавање производа од кристалног стакла
Члан 6.

Ако производ од кристалног стакла на који се примењује овај правилник носи опис наведен у колони б) Прилога 1, такав производ се може обележити одговарајућим симболом у складу са колонама ж) и з) тог Прилога.  
Ако назив испоручиоца или трговачка марка производа од кристалног стакла или било који други део назива садржи, као самосталну реч, корен речи или придев, неки од описа наведен у колонама б) и в) Прилога 1 или опис који би се могао заменити са тим описима, непосредно испред трговачке марке, односно назива, ставља се видљив натпис који садржи: 
1) опис производа, ако тај производ има својства наведена у колонама од г) до е) Прилога 1;
2) изјаву испоручиоца о тачним својствима производа, ако тај производ нема својства наведена у колонама од г) до е) Прилога 1. 

Обележавање описа и симбола производа од кристалног стакла на једној етикети
Члан 7.

Приликом обележавања производа од кристалног стакла у складу са Прилогом 1, опис и симбол могу се налазити на једној етикети.

Опис производа од кристалног стакла
Члан 8.

Уколико се производ од кристалног стакла испоручује на тржиште са описом наведеним у колони б) Прилога 1 тај опис се даје на српском језику.

Прегледи производа од кристалног стакла после испоруке на тржиште 
Члан 9.

Приликом прегледа производа од кристалог стакла после њихове испоруке на тржиште проверава се усклађеност описа из колоне б) Прилога 1 са својствима наведеним у колонама г) до е) Прилога 1.
Одређивања својстава кристалног стакла приликом прегледа
       Члан 10.

Приликом прегледа производа од кристалог стакла после њихове испоруке на тржиште, само методе утврђене у Прилогу 2 - Одређивање хемијских и физичких својстава врста кристалног стакла (у даљем тексту: Прилог 2), који је одштампан уз овај правилник и чини његов саставни део, могу се користити за проверу да ли производи од кристалног стакла на којима се налазе описи или симболи из Прилога 1 имају својства која одговарају својствима наведеним у колонама од г) до е) Прилога 1. 

Усклађеност са прописима Европске уније
Члан 11.

Овај правилник је усклађен са свим начелима и битним захтевима из Директиве Савета од 15. децембра 1969. године о усклађивању закона држава чланица који се односе на кристално стакло, 69/493/EЕЗ.

Прелазне и завршне одредбе
     Члан 12. 

Од дана приступања Републике Србије Европској Унији могу се користити описи из колоне б) Прилога 1 дати на неком од језика држава чланица ЕУ, у складу са одговарајућим изразима наведеним у тој колони.

Ступање на снагу
     Члан 13. 

Овај правилник ступа на снагу осмог дана од дана објављивања у „Службеном гласнику Републике Србије”, а примењује се од 1. јула 2020. године.

Број:  021-02-32/2014-07

ПРИЛОГ 1
ВРСТЕ КРИСТАЛНОГ СТАКЛА
	Бр.
	Врсте кристалног стакла (описи)
	Својства 
	Обележавање

	
	
	Објашњења
	Метални оксиди (%)
	Густина
	Индекс преламања
	Површинска тврдоћа
	Изглед
симбола
	Напомена

	-а-
	-б-
	-в-
	-г-
	-д-
	-ђ-
	-е-
	-ж-
	-з-

	1.
	ВИСОКООЛОВНИ КРИСТАЛ                             30%
CRISTAL SUPERIEUR                                          30% 
CRISTALLO SUPERIORE                                     30%
HOCHBLEIKRISTALL                                          30%
VOLLOODKRISTAL                                             30% 
FULL LEAD CRYSTAL                                         30%
KRYSTAL                                                              30% 
κρύσταλλα υψηλής περιεκτι-κότητος σε μόλυβδο      30%
CRISTAL SUPERIOR                                            30%
CRISTAL DE CHUMBO SUPERIOR                        30%  VYSOCE OLOVNATÉ   KŘIŠŤÁLOVÉ SKLO       30%
KÕRGKVALITEETNE KRISTALL                           30%
AUGSTĀKĀ LABUMA KRISTĀLS                      30%
DAUGIAŠVINIS KRIŠTOLAS                              30%
NEHÉZ ÓLOMKRISTÁLY                                    30%
KRISTALL SUPERJURI                                        30%
SZKŁO KRYSZTAŁOWE  WYSOKOOŁOWIOWE30%
KRISTAL Z VISOKO VSEBNOSTJO SVINCA       30%
VYSOKOOLOVNATÉ  KRIŠTÁĽOVÉ SKLO         30%
ТЕЖЪК ОЛОВЕН КРИСТАЛ                                    30%
CRISTAL SUPERIOR                                             30% 
	


Вредност процента у колони б) се односи на садржај олово оксида.
	PbO ≥ 30%
	≥ 3,00
	x
	
	
	


Округли симбол.
Боја: златна
≥ 1 cm




	Бр.
	Врсте кристалног стакла (описи)
	Својства
	Обележавање

	
	
	Објашњења
	Метални оксиди (%)
	Густина
	Индекс преламања
	Површинска тврдоћа
	Изглед
симбола
	Напомена

	-а-
	-б-
	-в-
	-г-
	-д-
	-ђ-
	-е-
	-ж-
	-з-

	2.
	ОЛОВНИ КРИСТАЛ                                                   24%
CRISTAL AU PLOMB                                                 24% 
CRISTALLO AL PIOMBO                                          24%
BLEIKRISTALL                                                           24%
LOODKRISTAL                                                           24%
LEAD CRYSTAL                                                         24%
KRYSTAL                                                                     24% 
μολυβδούχα κρύσταλλα                                                 24%
ΜΟΛΥΒΔΟΥΧΑ ΚΡΥΣΤΑΛΛΑ                                  24%         
CRISTAL AL PLOMO                                                  24%
CRISTAL DE CHUMBO                                              24%
OLOVNATÉ KŘIŠŤÁLOVÉ SKLO                             24%
KVALITEETKRISTALL                                              24% 
ŠVINO KRIŠTOLAS                                                     24%
ÓLOMKRISTÁLY                                                         24%
KRISTALL BIC-ĊOMB                                                24%
SZKŁO KRYSZTAŁOWE OŁOWIOWE                     24%
SVINČEV KRISTAL                                                24%
OLOVNATÉ     KRIŠTÁĽOVÉ SKLO                        24%  
ОЛОВЕН КРИСТАЛ                                                   24%
CRISTAL CU PLUMB                                                 24% 
	
	PbO ≥ 24%
	≥ 2,90
	x
	
	
	Округли симбол Боја: златна
≥ 1 cm




	Бр.
	Врсте кристалног стакла (описи)
	Својства
	Обележавање

	
	
	Објашњења
	Метални оксиди (%)
	Густина
	Индекс преламања
	Површинска тврдоћа
	Изглед
симбола
	Напомена

	-а-
	-б-
	-в-
	-г-
	-д-
	-ђ-
	-е-
	-ж-
	-з-

	3.
	КРИСТАЛНО СТАКЛО
CRISTALLIN
VETRO SONORO SUPERIORE
KRISTALLGLAS
KRISTALLIJNGLAS 
SONOORGLAS 
CRYSTAL GLASS, CRYSTALLIN
KRYSTALLIN
υαλοκρύσταλλα 
VIDRIO SONORO SUPERIOR
VIDRO SONORO SUPERIOR 
KŘIŠŤÁLOVÉ SKLO KRYSTALIN 
KRISTALLIINKLAAS 
KRISTĀLSTIKLS
KRIŠTOLAS 
KRISZTALLIN ÜVEG 
KRISTALLIN 
SZKŁO KRYSZTAŁOWE ‘S’  
KRISTALNO STEKLO (KRISTALIN)
KRIŠTALÍN 
КРИСТАЛИН STICLĂ CRISTALINĂ 

	
	ZnO, BaO,
PbO, K2O самостално или укупно
≥ 10%
	≥ 2,45
	nD ≥ 1,520
	
	
	Симбол у облику квадрата
Боја: сребрна
Страница≥ 1 cm






	Бр.
	Врсте кристалног стакла (описи)
	Својства
	Обележавање

	
	
	Објашњења
	Метални оксиди (%)
	Густина
	Индекс преламања
	Површинска тврдоћа
	Изглед
симбола
	Напомена

	-а-
	-б-
	-в-
	-г-
	-д-
	-ђ-
	-е-
	-ж-
	-з-

	4.
	ПРЕСОВАНИ КРИСТАЛ
VERRE SONORE
VETRO SONORO
KRISTALLGLAS
SONOORGLAS
CRYSTAL GLASS, CRYSTALLIN 
KRYSTALLIN
υαλοκρύσταλλα 
VIDRIO SONORO 
VIDRO SONORO 
KŘIŠŤÁLOVÉ SKLO 
KRISTALLKLAAS 
KRISTĀLSTIKLS
KRIŠTOLO STIKLAS 
KRISZTALIN ÜVEG 
KRISTALLIN 
SZKŁO KRYSZTAŁOWE
KRISTALNO STEKLO
KRIŠTÁĽOVÉ SKLO 
КРИСТАЛНО СТЪКЛО 
CRISTALIN — STICLĂ SONORĂ 
	
	BaO,PbO,
K2O појединачно или укупно
≥ 10%
	≥ 2,40
	
	Vickers
-
 550
± 20
	
	Симбол у облику једнакостраничног троугла.

Боја: сребрна
Страница ≥ 1 cm


	X          nD ≥ 1,545 као критеријум за додатно недеструктивно утврђивање производа  (при увозу)




ПРИЛОГ 2
ОДРЕЂИВАЊЕ ХЕМИЈСКИХ И ФИЗИЧКИХ СВОЈСТАВА  
ВРСТА КРИСТАЛНОГ СТАКЛА
ГЛАВА I
ОДРЕЂИВАЊЕ ХЕМИЈСКИХ СВОЈСТАВА

1.1 BaO и PbO
	
1.1.1.  Одређивање BaO + PbO
Одмери се приближно 0,5 g стакленог праха, са тачношћу од 0,0001 g, и стави у платинску посуду. Накваси се водом и додаје 10 ml 15% раствора H2SO4 и 10 ml HF. Загрева се на пешчаном купатилу до престанка издвајања белих пара. Остави се да се охлади и поступак понови са 10 ml HF. Загрева се до поновне појаве белих пара. Остави се да се охлади, а затим се исперу ивице посуде дестилованом водом. Загрева се до поновне појаве белих пара. Остави се да се охлади, пажљиво дода 10 ml дестиловане воде, а потом пренесе у лабораторијску чашу од 400 ml. Посуда се испере више пута 10% раствором H2SO4 и раствор разблажи до 100 ml истим раствором. Остави се да кључа 2-3 минута, а затим да одстоји преко ноћи. 
Раствор се процеди кроз лончић за филтрирање степена порозности 4, испере 10% раствором H2SO4, а затим још два-три пута са C2H5OH. Суши се један сат у сушници на температури од 150° C. Измери се добијени талог у облику BaSO4 + PbSO4. 

1.1.2. Одређивање BaO

Одмери се приближно 0,5 g стакленог праха, са тачношћу од 0,0001 g, и стави у платинску посуду. Накваси се водом и дода 10 ml HF и 5 ml HClO4. Загревање се врши на пешчаном купатилу све до престанка издвајања белих пара.
	
Остави се да се охлади и дода још 10 ml HF. Загрева се до појаве белих пара. Остави се да се охлади, а затим исперу ивице посуде дестилованом водом. Загрева се поново и упари до појаве сувог остатка. Поступак се понавља са 50 ml 10 % раствора HCl и благо загрева како би се убрзало растварање. Раствор се пренесе у лабораторијску чашу од 400 ml и разблажи дестилованом водом до 200 ml. Остави се да прокључа и уводи H2S у врео раствор. Када талог PbS падне на дно чаше, прекинути увођење H2S. Процеди се кроз фини филтер папир и испере хладном водом, засићеном H2S. 
Стави се филтрат да прокључа и, ако је потребно, смањи упаравањем до запремине од 300 ml. У врео раствор дода се 10 ml 10% раствора H2SO4. Престаје се са загревањем и филтрат се остави да одстоји најмање четири сата. 
Филтрат се процеди кроз фини филтер папир и испере хладном дестилованом водом. Талог се жари на 1050 °C, и измери BaSO4.

1.2. Одређивање ZnO

Након одвајања BaSO4 упари се филтрат до запремине од 200 ml. Неутралише се амонијаком уз индикатор метил-црвено и додаје 20 ml 0,05 mol/dm3 H2SO4. Подеси се pH вредност на 2 (pH метром) додавањем 0,05 mol/dm3 H2SO4 или 0,1 mol/dm3 NaOH и таложи ZnS на хладно увођењем H2S. Талог се остави да одстоји четири сата, а затим се процеди кроз фини филтер папир. Испира се хладном водом, засићеном H2S. Талог на филтер папиру се раствори преливајући га са 25 ml врелог 10 % раствора HCl. Филтер се испере кључалом водом све док се не добије количина од 150 ml филтрата. Неутралише се амонијаком уз присутност лакмус папира, а онда дода 1-2 g чврстог уротропина у својству пуфера за одржавање pH вредности на 5. Дода se неколико капи 0,5% свеже припремљеног воденог раствора ксиленол-оранжа и титрује са 0,5 mol/dm3 раствором Комплексона III (EDTA) све до промене ружичасте боје у лимун жуту.
[bookmark: BM4]1.3. Одређивање K2O	
- таложењем и мерењем калијум тетрафенилбората.
Поступак: 2 g стакла, након дробљења и просeјавања, изложи се дејству 2 ml концентроване HNO3, 15 ml HClO4, 25 ml HF у платинској посуди у воденом купатилу, а затим и на пешчаном купатилу. Након што се испусте густе паре HClO4 (поступак се наставља док се не осуши), разблажи се са 20 ml вреле воде и 2-3 ml концентроване HCl. 
Садржај се пренесе у градуисани балон од 200 ml и допуни дестилованом водом до ознаке. 
Реагенси:
- 6% раствор натријум тетрафенилбората: раствори се 1,5 g реагенса у 250 ml дестиловане воде. Блага замућеност која је остала уклања се додавањем 1 g хидратисаног алуминијум-оксида. Протресе се пет минута, филтрира, и првих 20 ml поновно филтрира. 
- Раствор за испирање талога: припреми се мало калијумове соли за таложење тако што се 0,1 g KCl дода у 50 ml 0,1 mol/dm3 HCl у коју се улије уз мешање раствор тетрафенилбората све дотле док се таложење не заврши. Филтрира се кроз лончић за филтрирање са синтером. Талог се испира дестилованом водом. Суши се у ексикатору на собној температури. Затим се дода 20-30 mg те соли у 250 ml дестиловане воде. Повремено се промеша. Након тридесет минута, додаје се 0,5-1 g хидратисаног алуминијум-оксида. Меша се неколико минута и филтрира.
Поступак: Узима се аликвотни део раствореног стакла, који садржи приближно 10 mg K2O. Разблажи се до приближно 100 ml. Лагано мешајући, полако се додаје раствор реагенса, око 10 ml на сваких претпостављених 5 mg K2O. Остави се да одстоји највише петнаест минута, а затим филтрира кроз претходно измерени лончић за филтрирање са синтером, порозности 3 или 4. Испира се раствором за испирање. Суши се тридесет минута на температури од 120° C. Гравиметријски фактор за К2О је 0,13143.

1.4. Дозвољено одступање

За свако одређивање дозвољено одступање је ± 0,1 у апсолутној вредности. Ако се из анализа за садржај оксида добијају ниже вредности унутар дозвољеног одступања, онда се за утврђене границе (30%, 24% или 10%) узимају средње вредности добијене од најмање три анализе. Ако су средње вредности веће или једнаке 29,95%, 23,95%, и 9,95% респективно, кристално стакло се мора сврстати у одговарајуће категорије 30%, 24% и 10 %.
ГЛАВА II
ОДРЕЂИВАЊЕ ФИЗИЧКИХ СВОЈСТАВА

1.1.  Густина 
Густину кристалног стакла одређујемо методом са хидростатичком вагом тачности ± 0,01. Измери се најмање 20 g узорка у ваздуху и уроњеног у дестиловану воду на температури од 20° C.
1.2.  Индекс преламања 

Индекс преламања се измери рефрактометром дозвољеног одступања ± 0,001.
1.3.  Микротврдоћа

Тврдоћа по Викерсу (Vickers) мери се према стандарду SRPS EN ISO 6507-1, притом користећи оптерећење еквивалентно маси од 50 g и узимајући средњу вредност добијену од 15 мерења.
	
